Ekonomia amerikane shënon rënie për të tretin tremujor
Administrata e presidentit Bush thotë se beson që shifrat për tre-mujorin e katërt do të jenë edhe më të dobëta
Departmenti amerikan i Tregtisë thotë se ekonomia në Shtetet e Bashkuara shënoi rënie me një mesatare vjetore prej 0,5 përqind gjatë muajve korrik dhe shtator, duke u përputhur me parashikimet e publikuara më parë. Shpenzimet e konsumatorëve dhe eksportet ranë së bashku me fitimet e korporatave. Zëdhënësi i Shtëpisë së Bardhë Toni Frejto thotë se shifrat e prodhimit të përgjithshëm në vend për tre-mujorin e tretë nuk ishin të papritura, dhe tre-mujori i tanishëm është thujse e sigurt se do të jetë edhe më i dobët. Shtetet e Bashkuara besohet të kenë qenë në recesion që nga dhjetori i vitit të kaluar. Gjatë asaj kohe, papunësia në vend është rritur me një përqind. Ngadalësimi ekonomik ka bërë që bizneset të ulin çmimet me shpresën se mund të rrisin kërkesën për mallrat dhe shërbimet e tyre. Por konsumatorët nuk duken të entuziazmohen, sipas Dajen Suonk, krye-ekonomiste për kompaninë amerikane Mesirou Financial. thotë ajo. Shumë ekonomistë fajësojnë tregun amerikan të shtëpive si një ndër kontribuesit kryesorë të rënies ekonomike. Departamenti i Tregëtisë vazhdon të japë edhe shumë lajme të tjera të këqia në atë front, me rënien e shitjeve të shtëpive të reja rreth tre përqind në nëntor, ritmi më i ngadaltë i parë që prej 17 vjetësh. Një pikë optimizmi për konsumatorët duket se është rënia e vazhdueshme e çmimeve të naftës. Nafta ra nën 38 dollarë për fuçi të martën, duke e shtuar rënien e thellë të çmimit, që kur ai arriti rekordin e 150 dollarë për fuçi në korrik. Ja si shprehet analisti i energjisë Fil Flin: Por problemet ekonomike nuk i kanë vetëm Shtetet e Bashkuara. Papunësia në Poloni është rritur në mbi nëntë përqind, duke nxitur bankën qendrore të vendit të ulë interesat bankare për herë të dytë brenda disa muajve. Shumica e tregjeve të mëdha financiare kanë parë disa përmirësime të lehta para festave. Tregu i Tokjos dhe Londrës u mbyllën me pak rritje, ndërsa Hong Kongu, Parisi dhe Frankfurti patën humbje të vogla.//lk